維他奶國際

維他奶國際，全名維他奶國際集團有限公司，係香港一間飲品製造商，主要生產「維他奶」豆奶同「維他」飲品。

維他奶國際前身係1940年開張嘅香港荳品有限公司，1994年公司喺香港聯合交易所上市嗰陣改用而家個公司名。

產品

維他奶豆奶 
維他奶豆奶現時有十種味道：
 豆奶
 麥精豆奶
 黑豆奶
 蜜瓜味豆奶
 椰子汁豆奶
 Mocha豆奶
 紅豆豆奶
 香芋味豆奶
 茉香豆奶
 朱古力味豆奶
 暖薑豆奶
北海道蜜瓜味豆奶

其中，Mocha喺2006年4月推出，紅豆同香芋喺同年8月推出，茉香同更新嘅朱古力味喺2007年6月推出，北海道蜜瓜味喺2008年6月推出。

鈣思寶大豆飲品 
鈣思寶係維他奶嘅高鈣豆奶牌子，宣傳口號係「大豆健美主義，點止高鈣咁簡單」。鈣思寶含鈣質外，重有異黃酮、卵磷脂、奧米加3、氨基酸等營養素。鈣思寶只含1.2%植物脂肪，冇膽固醇。

大豆營鈣
大豆益纖
大豆燕麥
大豆膠原蛋白

山水鮮豆漿 
「維他山水」鮮豆漿，係維他奶為迎合香港人對健康生活嘅追求，加入更多鈣質嘅鮮荳漿，鈣量高過一般鮮荳漿。

特級有機豆奶 
特級有機豆奶系列係利用有機成份製成，冇基因改造成份。呢系列有機維他奶榮獲英國有機組織Soil Association頒授證書，證明係天然有機產品。
原味特級有機維他奶
高鈣特級有機維他奶
云呢拿味特級有機維他奶
朱古力味特級有機維他奶

田園樂 
維他奶田園樂

純豆漿 
維他純豆漿

茶類飲品 

維他 SUPERICY
維他檸檬茶
維他LIGHT檸檬茶
維他錫蘭檸檬茶
維他菊花茶
維他蜜糖味菊花茶
維他杞子菊花茶
維他蘆薈菊花茶
維他LIGHT菊花茶
維他蜂蜜綠茶
維他蘋果綠茶
維他檸檬綠茶
維他花棋蔘綠茶
維他鮮綠茶
維他清心棧
維他果然系
維他茶字典
維他烏龍茶
白茶系列
維他無糖茶

維他鮮牛奶 
純鮮牛奶
「家庭奶」牛奶飲品
 高鈣低脂牛奶飲品
 朱古力牛奶飲品
 高鈣低脂朱古力牛奶飲品
 士多啤梨牛奶飲品
 維他乳酸味飲品

其他產品 

維他純蒸餾水
維他果汁飲品
維他至尊咖啡
維他汽水
豆腐花

冇再出嘅產品 
維他奶豆腐花粉
薄荷朱古力維他奶
維他奶茶
維他咖啡
鈣思寶 膳食纖維荳奶(灰色)
紅豆豆奶

公司資料 
執行主席係羅友禮。截至2006年3月31號為止嘅年度，股東應佔溢利1.72億港元，營業額25.2億港元。

事件 

2021年7月1號，時任香港維他奶採購部主任嘅梁健輝喺銅鑼灣崇光百貨對開，用刀插向一名男警背脊後，再用刀插落自己心臟，其後昏迷倒地，送院搶救後不治。

事後網上流傳一則叫「有關一位同事於事件中身故」、署名「各員工」、頂部標有「維他奶國際集團有限公司」商標嘅繁體中文內部通告，形容呢位同事係「不幸逝世」，又重申「向健輝的家人致以最深切的慰問」，引發網民不滿，指維他奶集團涉嫌支持恐怖份子。中國大陸部分超市將維他奶集團旗下產品下架，亦有中國區維他奶產品代言人終止同維他奶品牌嘅合作。公司亦收到炸彈恐嚇。

其後維他奶喺官方微博刊出簡體中文聲明，表示「集團全力支持香港當局根據港區國安法對事件進行全面調查」，又指份內部文件係由一位員工私下撰寫並內部轉發，亦無遵從維他奶集團內部審批流程，同埋已經炒咗佢。

受事件影響，7月5號維他奶股價喺香港股市跌咗11.6%，市值蒸發36.8億元。

維他奶國際集團有限公司

香港食品公司